
#

# REPUBLIKA HRVATSKA

DJEČJI VRTIĆ MALI MEDO

Upravno vijeće

KLASA: 601-01/22-01/01

URBROJ: 2137-25-1-22-2

Gornja Rijeka, 27.svibnja 2022.

Na temelju članka 35. stavka 1. Zakona o predškolskom odgoju i obrazovanju („Narodne novine“ broj

10/97., 107/07., 94/13. i 98/19.) i članka 9. Pravilnika o upisu djece i ostvarivanju prava i obveza korisnika

usluga u Dječjem vrtiću Mali medo, Upravno vijeće Dječjeg vrtića Mali medo objavljuje

**OBAVIJEST
O UPISU DJECE U DJEČJI VRTIĆ MALI MEDO ZA PEDAGOŠKU GODINU 2022./2023.**

Pozivaju se roditelji/skrbnici/posvojitelji (dalje u tekstu: roditelji) djece od navršene godina dana

djetetova života do polaska u osnovnu školu da podnesu zahtjev za upis djeteta u Dječji vrtić Mali medo za pedagošku godinu 2022./2023.

Zahtjevi za upis dostavljaju se isključivo pisanim putem Povjerenstvu za upise Dječjeg vrtića Mali medo na adresu: Ulica Jablanova 3, 48268 Gornja Rijeka, s naznakom: Prijava za upis u Dječji vrtić Mali medo.

Zahtjevi se podnose od 31. svibnja 2022. godine do 14. lipnja 2022. godine za ostvarivanje

REDOVITOG 10-SATNOG PROGRAMA za djecu u dobi od navršene godine dana djetetova života do polaska u osnovnu školu.

Za upis djeteta u program dječjeg vrtića roditelj podnosi sljedeću dokumentaciju:

1. popunjeni i potpisani zahtjev za upis djeteta (obrazac dostupan na web stranici Općine Gornja Rijeka),
2. rodni list ili izvadak iz matice rođenih djeteta,
3. uvjerenje o prebivalištu djeteta,
4. preslike dokumenata, navedenih u obrascu zahtjeva, kojima se dokazuje neka od prednosti pri upisu iz članka 5. i članka 6. Pravilnika o upisu djece i ostvarivanju prava i obveza korisnika usluga u Dječjem vrtiću Mali medo.

Dostavu originalne dokumentacije na uvid i potvrde o obavljenom sistematskom pregledu djeteta (pribavljenu

od nadležnog liječnika), iz koje je vidljivo da dijete ispunjava zdravstvene uvjete za upis u dječji vrtić, roditelji

primljene djece obavljaju prilikom upisa djeteta, odnosno prije potpisivanja ugovora.

Prednost pri upisu u redoviti 10-satni program ostvaruje dijete: s oba zaposlena roditelja, s jednim zaposlenim

roditeljem, samohranih roditelja, bez oba roditelja, roditelja žrtava i invalida Domovinskog rata, smješteno u

udomiteljskoj obitelji i uzeto na uzdržavanje, s teškoćama u razvoju, čiji su roditelji teško bolesni ili invalidi, iz obitelji koja živi u teškim socijalnim i zdravstvenim uvjetima, iz obitelji s troje i više malodobne djece, čiji roditelji imaju prebivalište na području Općine Gornja Rijeka, u godini prije polaska u osnovnu školu, čiji roditelji primaju dječji doplatak.

Osim navedenih kriterija, prednost pri upisu imaju djeca roditelja s prebivalištem na području Općine Gornja Rijeka ili roditelja koji imaju boravište i zaposleni su na području Općine Gornja Rijeka, a ukoliko ima

slobodnih mjesta i djeca roditelja s prebivalištem na području drugih gradova i općina.

Sva pitanja vezana uz upis djece mogu se postaviti slanjem upita na adresu elektroničke pošte: malimedo@gornja-rijeka.hr .

Rezultati upisa objavit će se na mrežnim stranicama Općine Gornja Rijeka [www.gornja-rijeka.hr](http://www.gornja-rijeka.hr)

Roditelj nezadovoljan rezultatom upisa može izjaviti žalbu Povjerenstvu za upise Dječjeg vrtića Mali medo u roku 15 dana od dana objave rezultata upisa. O žalbama rješava Upravno vijeće Dječjeg vrtića Mali medo u roku 15 dana od dana isteka roka za žalbu.

Roditelj je dužan sklopiti ugovor o ostvarivanju programa u Dječjem vrtiću Mali medo.

Sudjelovanje roditelja u ukupnoj cijeni programa utvrđuje se sukladno Odluci o cijeni usluga Dječjeg vrtića

Mali medo koju je donijelo Općinsko vijeće Općine Gornja Rijeka, a ono iznosi 900,00 kuna mjesečno za jedno dijete smješteno u vrtiću, za drugo dijete 700,00 kuna mjesečno, a za svako sljedeće dijete 500,00 kuna.

Upisi će se obavljati i tijekom godine u slučaju nedovoljne popunjenosti kapaciteta ili naknadnih ispisa.

 Upravno vijeće Dječjeg vrtića

 Mali medo